સોમનાથ ખાતે આ પ્રસંગ માટે ખાસ ઈલેકટ્રોનીક સેલ ઉભો કરી અમેરિકાનાં ગુજરાતીઓ જાણે સોમનાથમાં દર્શન કરતા હોય તેવા લાઈવ પ્રસારણ ત્યાં લીંક મારફત પહોંચાડી ભાવિકોને શિવમય બનવા સુવિધા ગોઠવાઈ છે અને સોમનાથ મહાદેવ મંદિર ખાતે આમ તો ત્રણ આરતી થાય છે પરંતુ ભારતની સવાર અને રાત્રી અમેરિકાથી અલગ હોય જેથી સોમનાથની બે આરતીનું પણ લાઈવ પ્રસારણ થશે. તા. ૩૦ ઓગસ્ટે સોમનાથ મહાદેવને અમરનાથ દર્શન અને અન્નકુટ દર્શન છે પછીનાં બે દિવસ પણ દિવ્ય શણગાર મહાદેવને નિત્યક્રમ મુજબ કરાશે.